KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2017. március 22-i ülésére)

TÁRGY: 
PÁLYÁZAT BENYÚJTÁSA AZ EFOP- 1.5.3-16 KÓDSZÁMÚ „Humán szolgáltatások fejlesztése térségi szemléletben- kedvezményezett térségek” C. pályázati kiírás keretében
A közelmúltban megjelent Magyarország Kormányának felhívása a kedvezményezett járások besorolásáról szóló 290/2014. (XI. 26.) Korm. rendelet szerint kedvezményezett járásokban érintett települési önkormányzatok, települési önkormányzatok többségi tulajdonában álló nonprofit szervezetek, valamint többségi települési önkormányzati befolyással bíró nonprofit szervezetek részére a humán közszolgáltatások fejlesztésének megvalósítása érdekében. A konstrukció egyik legfőbb célja a társadalmi felzárkózás érdekében, a területi különbségek csökkentése, a minőségi humán közszolgáltatásokhoz való hozzáférés javítása. 
A konstrukció további fő célja a helyi esélyegyenlőségi programokban feltárt problémák komplex, a helyi közösségekre és erőforrásokra alapuló kezelést célzó területi hatókörű fejlesztési programok megvalósításának támogatása. Ezen célok mellett a humán közszolgáltatások terén jelentkező szakemberhiány enyhítését szolgáló ösztönző programok megvalósítását, a hátrányos helyzetű csoportok foglalkoztathatóságra való felkészítést, munkaerő-piaci eszközökben való részesedésének és munkaerő-piacon való megjelenésének elősegítését, a helyi kisközösségek társadalom-szervező szerepének megerősítését, a vidék megtartó képességének erősítését, valamint az ezzel kapcsolatos disszemináció támogatását, valamint a kultúrák közötti párbeszéd erősítését is célként említi a projekt.
A pályázati konstrukció kiemelt célcsoportjai a hátrányos helyzetű, az aktív-, - idős és fiatalkorú lakosság, a helyi közszolgáltatásban dolgozók, a potenciális alkalmazottak, továbbá a nemzetiségek és etnikumok. 
A projektben kötelezően vállalandó és megvalósítandó többek között a helyi szakemberhiányos humán közszolgáltatásban elhelyezkedő szakemberek számának növekedése, a család és gyermekjóléti szolgálatok prevenciós szerepének megerősítése, a devianciák megelőzését vagy krízishelyzetek kezelését biztosító foglalkozások megvalósítása, a hátrányos helyzetű csoportok elsődleges munkaerőpiacra jutását - valamint a lakosság egészségmagatartásának fejlesztését célzó közösségi egészségnevelési és egészségfejlesztést támogató programok megvalósítása, a fiatalok közösségépítését, valamint a 18-30 éves korosztály helyben maradását ösztönző, a projekt keretében kialakított programok szervezése.
Kiskőrös Város Önkormányzata (továbbiakban: Önkormányzat) fontosnak tartja mindazon fejlesztések megvalósítását, amelyek a közszolgáltatások hozzáférhetőségének javítását, valamint a többletszolgáltatások nyújtását és előmozdítását segítik. Ezen célok eléréséhez nyújt segítséget a fent említett pályázati lehetőség, amelyet minimum 5 települési önkormányzat részvételével, konzorciumi formában valósíthat meg Önkormányzatunk, további együttműködő partnerek bevonásával. 
A területi és szakmai lefedettséget biztosítva, az alábbi szervezetek alkotják a konzorcium tagjait, melyben a vezető szerepét Kiskőrös Város Önkormányzata látja el:

· Kiskőrös Város Önkormányzata

· Soltvadkert Város Önkormányzata

· Tázlár Község Önkormányzata

· Akasztó Község Önkormányzata

· Csengőd Község Önkormányzata

· Egészségügyi, Gyermekjóléti és Szociális Intézmény- Kiskőrös

· Soltvadkert Város Önkormányzata Egyesített Szociális Intézménye
A sokrétű és igen szerteágazó feladatok ellátásában több együttműködő partner szervezetet is be kívánunk vonni a projektben, annak érdekében, hogy az általuk ellátott, egyebekben alapfeladatukhoz kapcsolódó tevékenységük által még gördülékenyebben és a célcsoportokhoz közvetlenül jussanak el és érvényesüljenek a projekt eredményei és céljai. 
Az együttműködő partnerek felkutatása és projektben betöltött szerepük, vállalandó feladataik kidolgozása folyamatban van, annak érdekében, hogy a leghatékonyabban tudjuk hasznosítani tapasztalataikat, munkájukat a projekt cél mind hasznosabb elérése érdekében.

A projekt támogatás intenzitása: 100%
A támogatás maximális mértéke: 500.000.000,- Ft.

A benyújtási határidő: 2017. április 01.

A projekt további erőssége, hogy általa új munkahelyek teremthetők, mely által csökkenthető a munkanélküliség a Kiskőrösi járásban, valamint a bevont települések szociális- és humán ágazataiban csökkenthető a humán erőforrás hiánya miatt jelentkező túlterheltség. A konzorcium állandó lakosait tekintve 15 főt szükséges a projekt keretein belül foglalkoztatni, akiket a projektfenntartási időszakban tovább foglalkoztatási kötelezettség terhel. Kiskőrös tekintetében ez 5 főt jelent, 30 hónap időtartamban az Egészségügyi, Gyermekjóléti és Szociális Intézmény alkalmazásában.
A fentiek figyelembevételével javaslom, hogy a Képviselő-testület a határozat-tervezet foglaltak szerint döntsön, a pályázati felhívásban rögzített fejlesztési célok elérése érdekében.
Kiskőrös, 2017. március 13.










Domonyi László sk.









   
   polgármester
HATÁROZAT-TERVEZET

A Képviselő-testület 
1. egyetért a humán szolgáltatások fejlesztését célzó, 500.000.000,-Ft összköltségű projekt megvalósításával.

2. egyetért azzal, hogy az Önkormányzat a projekt megvalósítása érdekében az EFOP-1.5.3-16 kódszámú „Humán szolgáltatások fejlesztése térségi szemléletben- kedvezményezett térségek” című pályázati felhívás keretében a bruttó 500.000.000,- Forint vissza nem térítendő pályázati forrás elnyerésére pályázatot nyújtson be.

3. egyetért azzal, hogy a projekt megvalósítása érdekében az Önkormányzat konzorciumot hozzon létre. 

4. felhatalmazza polgármestert, hogy a Város 2017. évi Költségvetéséről szóló rendelet soron következő módosítását a fentiek figyelembevételével terjessze elő. 

5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások, valamint nyertes pályázat esetén a Támogatási szerződés aláírására is.

Felelős: 
polgármester

Határidő: 
2017. április 01.

